b'\n_START_ARTICLE_\nMorav\xc5\xa1ka dolina\n_START_PARAGRAPH_\nMorav\xc5\xa1ka dolina je dolina v zahodnem delu Posavskega hribovja.\n_START_SECTION_\nLega na zna\xc4\x8dilnosti\n_START_PARAGRAPH_\nMorav\xc5\xa1ka dolina je zahodni podalj\xc5\xa1ek La\xc5\xa1ke sinklinale z mladoterciarnimi kamninami proti sredini. Na severu jo obdajata Limbarska gora (773 mnm) in Veliki vrh (763 (mnm), na jugu pa niz stmih hribov in sicer Trojica (530 mnm), Murovica (743 mnm), Cicelj (836 (mnm), Slivna (880 mnm). V ni\xc5\xbeinah prevladujejo glinaste pe\xc5\xa1\xc4\x8dene miocenske plasti s precej plodno prstjo. Za del doline med Goro pri Pe\xc4\x8dah in Gorju\xc5\xa1o pri Dobu je zna\xc4\x8dilen (Morav\xc5\xa1ki) osameli kras, ki se je razvil v triasnih apnen\xc4\x8devo-dolomitnih skladih. Zna\xc4\x8dino za Morav\xc5\xa1ki kras so zlasti vrta\xc4\x8de. Gre za okoli 15\xc2\xa0km dolg pas kra\xc5\xa1kega sveta v katerem so odkrili tudi okoli 70 znanih manj\xc5\xa1ih jam. Za obisk pa je opremljena samo \xc5\xbdelezna jama pri Gorju\xc5\xa1ah. Na jugu zapira dolino apnenec dolomita Litijske antiklinale. V dolini Ra\xc4\x8de, pa so od Morav\xc4\x8d do Doba odkrili plasti premoga. Med naseljema \xc4\x8ce\xc5\xa1njice in Rudnik izvira Ra\xc4\x8da, ki odmaka vodo s spodnjega dela Morav\xc5\xa1ke doline. Njeno korito je plitvo, ozko v vijugasto, ob mo\xc4\x8dnem de\xc5\xbeevju pa pogosto prestopi bregove in zlasti v spodnjem reguliranem delu pogosto poplavja. V zgornjem delu doline te\xc4\x8de Drtij\xc5\xa1\xc4\x8dica, ki se mimo Morav\xc4\x8d proti severozahodu prebija do zajeznega Gradi\xc5\xa1kega jezera in se nato izliva v Radomljo._NEWLINE_Po Morav\xc5\xa1ki dolini je \xc4\x8dez preval Kandr\xc5\xa1e v preteklosti potekala pomembna prometna pot proti Mediji in dalje proti Savinjski dolini, z zgraditvijo ceste po dolini \xc4\x8crnega grabna pa je izgubila nekdanji pomen. Osrednje naselje doline so Morav\xc4\x8de.\n_START_SECTION_\nNOB\n_START_PARAGRAPH_\nV \xc4\x8dasu NOB je bila Morav\xc5\xa1ka dolina eno najpomembnej\xc5\xa1ih opori\xc5\xa1\xc4\x8d slovenskih partizanskih enot, izhodi\xc5\xa1\xc4\x8de za diverzantske akcije na \xc5\xbeelezni\xc5\xa1ko progo in cesto Ljubljana - Celje ter prizori\xc5\xa1\xc4\x8de \xc5\xa1tevilnih bojev. Partizansko delovanje in razmah organizacij OF je okupator sku\xc5\xa1al zaustaviti s po\xc5\xbeigom v vasi in mno\xc5\xbei\xc4\x8dnim izganjanjem prebivalstva. Po uni\xc4\x8denju okupatorjeve postojanke v Morav\xc4\x8dah marca 1944 je bila Morav\xc5\xa1ka dolina okoli 9 mesecev osvobojeno ozemlje. Nekaj \xc4\x8dasa je bila poglavitna zaledna baza 4. operarivne cone. V zimski ofenzivi 1944/1945 je sovra\xc5\xbenik dolino ponovno zasedel.'